Diari Oficial de la Generalitat Valenciana


Sumari del DOGV 6726, del 02-03-2012 (2012/2021)

RESOLUCIÓ de 27 de desembre de 2011, de la Direcció General d'Energia de la Conselleria d'Economia, Indústria i Comerç, per la qual s'atorga a l'empresa Iberdrola Distribución Eléctrica, SAU, autorització administrativa de l'annex de modificació de la transició aerosubterrània de la línia elèctrica a 132 kV, quàdruple circuit, ST la Font de Sant Lluís - ST Grau, ST la Font de Sant Lluís - ST Massanassa - ST Picassent, i ST la Font de Sant Lluís - ST Massanassa - ST Silla, en el terme municipal de València, província de València, s'aprova el projecte d'execució i es declara, en concret, la seua utilitat pública. Expedient número ATLINE/2011/11/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6726

Data del DOGV
:   02-03-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/2021


Data del document
:   27-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 27 de desembre de 2011, de la Direcció General d'Energia de la Conselleria d'Economia, Indústria i Comerç, per la qual s'atorga a l'empresa Iberdrola Distribución Eléctrica, SAU, autorització administrativa de l'annex de modificació de la transició aerosubterrània de la línia elèctrica a 132 kV, quàdruple circuit, ST la Font de Sant Lluís - ST Grau, ST la Font de Sant Lluís - ST Massanassa - ST Picassent, i ST la Font de Sant Lluís - ST Massanassa - ST Silla, en el terme municipal de València, província de València, s'aprova el projecte d'execució i es declara, en concret, la seua utilitat pública. Expedient número ATLINE/2011/11/46. [2012/2021]
Vist l'expedient amb referència ATLINE/2011/11/46, incoat pel Servici Territorial d'Energia de València a instàncies d'Iberdrola Distribución Eléctrica, SAU, amb domicili als efectes de notificacions a Ribera de Axpe, 5-2n, 48274 Erandio (Biscaia), relatiu a la sol·licitud de 20 de gener de 2011, sobre autorització administrativa, de l'annex de modificació de la transició aerosubterrània de la línia elèctrica a 132 kV, quàdruple circuit, la Font de Sant Lluís - el Grau, la Font de Sant Lluís - Massanassa - Picassent i la Font de Sant Lluís - Massanassa - Silla, en la ciutat de València, aprovació del projecte d'execució i declaració, en concret, d'utilitat pública.
A l'escrit mencionat s'adjunta el projecte tècnic per a l'execució de l'esmentada instal·lació, firmat pel tècnic competent.
Resultant que consta com antecedents sengles resolucions de la Direcció General d'Energia, de la Conselleria d'Infraestructures i Transport, de 2 de juliol de 2008 i de 18 de maig de 2009, per la qual s'atorga a Iberdrola Distribución Eléctrica, SAU, respectivament, autorització administrativa per a la reforma de la subestació transformadora de 220/132/20 kV, denominada ST la Font de Sant Lluís, i aprovació del projecte tècnic d'execució d'esta.
Resultant que consta com a antecedent la Resolució de la Direcció General d'Energia, de la Conselleria d'Infraestructures i Transport, de 29 de desembre de 2010, per la qual s'atorga a Iberdrola Distribución Eléctrica, SAU, autorització administrativa per a la modificació de la línia elèctrica a 132 kV, quàdruple circuit, ST la Font de Sant Lluís - ST el Grau, ST la Font de Sant Lluís - ST Massanassa - ST Picassent, ST la Font de Sant Lluís - ST Massanassa - ST Silla i Torrent - Grau (tram entre la ST la Font Sant Lluís i el suport núm. 10908).
Resultant que es va realitzar la informació pública de la mencionada sol·licitud segons als efectes establits en l'article 9 del Decret 88/2005, de 29 d'abril, del Consell de la Generalitat, pel qual establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i s'ha realitzat la seua publicació en el Diari Oficial de la Comunitat Valenciana d'1 de juny de 2011, en el Butlletí Oficial de la Província de València de 6 de juny de 2011, en el diari Levante El Mercantil Valenciano d'1 de juny de 2011 i en el tauler d'anuncis de l'Ajuntament de València, únic afectat per la modificació sol·licitada.
D'acord amb la documentació de l'expedient, no han sigut presentades al·legacions a la mencionada sol·licitud.
Resultant que, d'acord amb el mencionat Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat es va traslladar a l'Ajuntament de València de la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a efectes de prestar-ne la conformitat o l'oposició, i simultàniament es va traslladar a este i d'acord amb l'article 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, pel qual se sol·licita un informe sobre l'adaptació del projecte al planejament urbanístic que siga aplicable.
L'Ajuntament de València va contestar manifestant que, després de l'examen de la documentació aportada, s'han emés els corresponents informes pels servicis municipals que han sigut consultats, i s'assenyala en sentit favorable, sense haver oposat inconvenient o cap observació i aquells altres servicis que han informat amb condicions específiques a la dita instal·lació projectada.
De l'informe mencionat s'ha donat trasllat a l'empresa sol·licitant, que va manifestar el que al seu dret conferix i accepta aquelles qüestions que se sol·licitaven.
Remesa la present contestació a l'Ajuntament de València no consta posterior pronunciament per part d'este.
Resultant que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament a les següents:
- Telefónica, SA, no presenta cap inconvenient a l'execució dels treballs projectats.
- Iberdrola Distribución Eléctrica, SAU, presta la seua conformitat a la instal·lació projectada.
Del mencionat informe es va traslladar a l'empresa peticionària, que manifesta la seua conformitat amb el contingut de les condicions referides.
Resultant que consta en l'expedient resolució de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge de 13 de desembre de 2010 per la qual s'acorda no sotmetre a avaluació d'impacte ambiental el projecte d'annex de modificació de la transició aerosubterrània de la línia elèctrica a 132 kV, quàdruple circuit, la Font de Sant Lluís - el Grau, la Font de Sant Lluís - Massanassa - Picassent, i la Font de Sant Lluís - Massanassa - Silla, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.
Resultant que, d'acord amb la sol·licitud de l'annex de modificació presentada, la finalitat que es perseguix és l'acabament de la compactació prevista realitzar en les obres de la subestació la Font de Sant Lluís conjuntament amb la seua alimentació elèctrica igualment prevista, als efectes de poder dur a terme els treballs propis de desmantellament de l'actual existent subestació intempèrie, mentre puguen ser acabades les obres d'urbanització del sector de sòl urbanitzable residencial, del mateix nom, on està ubicada.
Atés que, d'acord amb la documentació de l'expedient, la modificació sol·licitada s'executarà en els mateixos terrenys on actualment està ubicada la subestació transformadora denominada ST la Font de Sant Lluís, és a dir, ubicada en el paratge denominat la Font de Sant Lluís, junt amb el camí de les escoles de Malilla, núm. 99, a 430 m del seu enllaç amb l'autopista de Cartagena a València, km 257,7, en el terme municipal de València.
Resultant que el projecte presenta un traçat plenament concretat, disposa entre la seua documentació dels plans pertinents a escala adequada, està suficientment detallat i conté una relació concreta i individualitzada dels béns i els drets afectats.
Resultant que el Servici Territorial d'Energia de València, encarregat de la instrucció de l'expedient ha informat favorablement la sol·licitud.
Atés que el projecte té una definició i una concreció de les característiques tècniques i de traçat que garantixen la màxima seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjuí d'indemnitzar-los adequadament.
Atés d'aplicació el que establixen els articles 73, 74 i 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.
Resultant que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.
Atés que el títol VII de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
Atés que, d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la Comunitat Autònoma.
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005 de 29, d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució del present expedient, d'acord amb el que establix l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011, de 16 de setembre.
Esta Direcció General d'Energia resol:
Primer
Autoritzar administrativament a l'empresa Iberdrola Distribució Elèctrica, SAU, l'annex de modificació de la transició aerosubterrània de la línia elèctrica a 132 kV, quàdruple circuit, ST la Font de Sant Lluís - ST el Grau, ST la Font de Sant Lluís - ST Massanassa - ST Picassent, i ST la Font de Sant Lluís - ST Massanassa - ST Silla i les característiques principals de la qual són les següents:
- Les actuacions a realitzar, corresponen al soterrament de les línies a 132 kV denominades ST la Font de Sant Lluís - ST el Grau, ST la Font de Sant Lluís - ST Massanassa - ST Picassent i ST la Font de Sant Lluís - ST Massanassa - ST Silla des dels suports 10816 i 10369 bis (existents) que es reformen, fins als terminals GIS a 132 kV de la ST la Font de Sant Lluís amb una longitud total de 370 m, dels quals 223 m, corresponen al tram aeri i 147 m, al tram subterrani.
El quart circuit Torrent - el Grau a 66 kV, té la seua traça entre els suports 10761 i 10716 bis, i el suport 10409, el qual es deixa amarrat sense haver de realitzar de moment cap actuació.
- Característiques dels trams objecte de modificació:
a) Tram aeri
· Traçat: s'inicia en els suports 10166 i 10505 bis (existents) i acaba en el suport 10119.
· Conductors: els conductors són d'alumini-acer, tipus LA-300 (Hen) amb secció total de 298,1 mm².
· Cable a terra: en tota la seua longitud s'instal·len tres cables a terra i tres cables de fibra òptica (de 80 i 6 fibres).
· Aïllament: cadenes d'amarrament de material compòsit.
· Suports: es reforcen les barres dels suports i se substituïxen les creus. Són metàl·lics, constituïts per perfils angulars de costats iguals galvanitzats en calent, d'acer i organitzats en forma de gelosia doble. Tenen forma troncopiramidal rectangular des de la seua base al braç inferior de subjecció de cable aeri i prismàtica quadrada des d'este fins al superior i dos pals metàl·lics a la part superior per als cables a terra.
· Fonaments: per als suports existents 10729 i 10214 bis, s'executen amb fonaments independents, una per pota.
b) Tram subterrani
· Traçat: s'inicia en els terminals GIS a 132 kV de la ST la Font de Sant Lluís i acaba en els suports 10744 i 10281 bis.
· Conductors: la línia de triple circuit porta un conductor d'alumini la secció del qual és de 1.200 mm², amb pantalla de coure de secció 280 mm² i aïllament tipus HEPR.
· Cable a terra: en tota la seua longitud porta instal·lat un cable de fibra òptica per circuit, del tipus OPGW (una de 48 fibres i dos de 80) amb diàmetre total de 16,7 mm.
· Presa de terra de pantalles: la connexió a terra, es realitza directa en un dels extrems i a través de descarregadors en l'altre extrem.
· Terminals d'hexaflorur de sofre (SF6): un terminal unipolar per fase, un de tipus interior i un altre d'exterior, connectat a la cel·la de SF6 en el GIS de la subestació i de pas d'aeri a subterrani, respectivament.
· Parallamps: d'òxid metàl·lic en cada fase, instal·lat en el suport de pas aeri a subterrani.
- Pressupost: 623.063,15 euros.
Segon
Aprovar el projecte d'execució referit a la instal·lació autoritzada en el punt primer de la present resolució, firmat pel tècnic competent, i se'l sotmet a les condicions següents:
1. La instal·lació haurà de realitzar-se d'acord amb el projecte presentat.
2. El termini d'execució de l'obra serà de tres mesos a comptar des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de la sol·licitud motivada davant d'esta Direcció General d'Energia.
3. Per a la posada en servici i manteniment de línies, el titular de la present autorització administrativa haurà de complir tots els requisits de presentació i elaboració que estiguen determinats en l'article 20 del Reial Decret 223/2008, de 15 de febrer, pel qual s'aprova el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.
4. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al mediambient i, en concret, a la resta de condicions que s'arrepleguen en la part dispositiva de la Resolució de la Direcció General d'Energia de 2 de juliol de 2008, per la qual s'atorga autorització administrativa per a la reforma de la subestació transformadora denominada ST la Font Sant Lluís, de conformitat amb la Declaració d'Impacte Ambiental dictada per la directora general de Gestió del Medi Natural de 30 de novembre de 2007.
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
Tercer
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.Contra esta resolució, que no posa fi a la via administrativa, es podrà interposar recurs d'alçada davant de la secretària autonòmica d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 27 de desembre de 2011.- El director general d'Energia: Antonio Cejalvo Lapeña.